Manawi pangrêmbaging sakalih-kalihipun, inggih punika tiyang sêpuhipun lare èstri, lan tiyang sêpuhipun lare jalêr, sampun wontên pamanahan sami rujukipun. Punika tiyang sêpuhipun lare èstri lajêng suka sumêrêp dhatêng anakipun, bilih badhe dipun kajêngakên dhatêng pun A, dadosa têtimbanganipun, sampun tamtu lare wau botên sagêd suka wangsulan sanalika.